**VOYAH lancerer skarp privatleasing tilbud på elektrisk SUV**

**Privatleasing af elbiler giver økonomisk overblik og tryghed hos kunderne og er i stor fremgang. Eksperter forudser at denne fremgang fortsætter i 2024, og VOYAH vil gerne imødekomme denne trend. Nu tilbyder VOYAH den store og luksuriøse, elektriske SUV Free i det højeste udstyrsniveau, Platinium, til en skarp leasingpris.**

Efter et år, hvor priserne på nye elbiler og de efterfølgende værditab har været svære at forudsige, stiger efterspørgslen på privatleasing af nye elbiler hos kunderne. Jan Lang, Markedsanalytiker hos Bilbasen, sætter ord på:

*”Fra et analytisk perspektiv, kan vi hos Bilbasen konstatere, at forbrugerne i stigende grad ser privatleasing som en mulighed ifm. erhvervelse af elbil. Siden 13. januar 2023, hvor Tesla sænkede priserne drastisk, har elbilsmarkedet været ekstremt volatilt. Her er privatleasing en god måde at sikre sig mod de store efterfølgende værditab, når bilen skal sælges. Det er klart, at man ved at lease elbilen giver afkald på noget frihed ift. at købe bilen. Til gengæld får man et klart overblik over biløkonomien, som pt ikke er til stede ved køb. Jeg er ikke i tvivl om, at privatleasing af elbiler vil stige i 2024”.*

Jan Lang fortsætter med en tommelfingerregel til at gennemskue, om en leasingaftale på en elbil er attraktiv:

*”Lige nu er tommelfingerregelen, at hvis elbilens leasingomkostninger over en treårig periode ikke overstiger 45%, er der tale om et attraktivt leasingtilbud”.*

Med VOYAH Frees nye privatleasingtilbud, er leasingomkostningerne nede på 41% af nyprisen og holder sig i god afstand til Jan Langs anbefalinger. VOYAH Free kan lige nu privatleases over 48 måneder med en udbetaling på 34.995 kr., en månedlig ydelse på 5.695 kr. (fås også med 4.995 kr. i udbetaling og 6.695 kr. i månedlig ydelse) og med 15.000 inkluderede km årligt[[1]](#footnote-2) (60.000 km i hele perioden).

Alexander Bachmann, Head of Product hos VOYAH Danmark, genkender usikkerheden hos kunderne og uddyber:

*“Det danske elbilsmarked er i kraftig vækst, og nye bilmærker introduceres næsten månedligt. For den gennemsnitlige forbruger er det svært at bevare overblikket. Hvilke bilmærker er her om 5 år? Hvor skal bilen serviceres? Hvor meget taber min bil i værdi? De to første spørgsmål har vi styr på. Det er K.W. Bruun, der importerer VOYAH til Danmark, og vi har over 100 års erfaring med at sælge biler i Danmark, så tryghedsoplevelsen i købet og servicering sker gennem vores store erfarne forhandlernet. Men vi vil også gerne gøre det attraktivt at privatlease og dermed fjerne de økonomiske bekymringer for kunden. Det synes vi lykkes med denne leasingaftale”.*

Leasingaftalen bygger på VOYAH Free i det højeste udstyrsniveau Platinium. Her får man en 4,9 meter lang elektrisk SUV med plads til fem personer og fuld oppakning, 489 hk, firehjulstræk, avanceret luftundervogn, vegansk læderindtræk og en rækkevidde på 500 km. Den har den store Dynaudio-lydpakke, 3-skærms hæve/sænke instrumentbord, panoramaglastag med “frosting”-nedblænding og meget mere - og så er den godkendt til at trække 2.000 kg på krogen. Alexander Bachmann fortæller:

*“Hvis man er på udkig efter en stor, kraftfuld elektrisk SUV, så mener vi, at vi kan tilbyde hele pakken: K.W. Bruuns størrelse og lange historie sikrer, at vi stadig er her om 4 år, når bilen skal afleveres, vi har forhandlere i hele Danmark til både at hjælpe i salgsprocessen og til at servicere bilen, og så tilbyder vi nu økonomisk tryghed via dette privatleasingtilbud. Det vil sige, at vi nu har både købs- og privatleasingpriser på VOYAH Free, der, når man tager bilens størrelse, performance og udstyr i betragtning, står meget skarpt i det nuværende marked.”*

I slutningen af 2023 introducerede VOYAH i Danmark SUV’en Free i en First Edition-udgave. Udstyrsmæssigt ligger den lige under topudgaven Platinium, men er til gengæld 100.000 kr. billigere med en pris på 499.990 kr. Med VOYAHs nye privatleasingtilbud er topudgaven Platinium blevet gjort tilsvarende attraktiv.

VOYAH Free Platinium står klar til prøvekørsler hos den lokale VOYAH-forhandler, som kan findes [her](https://voyah.dk/find-forhandler/).

**VOYAH Free Platinium**
Månedlig ydelse 6.695 kr.
 Udbetaling 4.995 kr.
 15.000 km årligt

Samlet betaling i bindingsperioden 12 mdr.: 91.485

Samlet betaling i hele perioden 332.505 kr.
 48 måneder

**VOYAH Free Platinium**
Månedlig ydelse 5.695 kr.
 Udbetaling 34.995 kr.
 15.000 km årligt

Samlet betaling i bindingsperioden 12 mdr.: 114.480

Samlet betaling i hele perioden 314.505 kr.
 48 måneder

1. Der tages forbehold for pris- og afgiftsændringer samt tastefejl. Privatleasing via Drivalia Lease Danmark A/S. Priser er inkl. etableringsgebyr 5.000 kr., samt afleveringsgebyr 1.150 kr., finansierings- og leveringsomkostninger samt service i perioden. Ekskl. dæk, forsikring, brændstof og grøn ejerafgift. Kaskoforsikring, positiv kreditgodkendelse og betaling via NETS forudsættes. Ved leasingperiodens udløb returneres bilen til Drivalia Lease Danmark A/S. Fra-prisener ekskl. metallak og gælder biler solgt senest d. 29.02.2024, dog kun i begrænset antal. Pris pr. overkørt kilometer: 2,5 kr. inkl. moms. Pris pr. underkørte kilometer: 0,00 kr. inkl. moms.  [↑](#footnote-ref-2)